لمكتب الشريف د لفوسفاط (بلعربية: المكتب الشريف للفوسفاط، بلفرانساوية:Office Chérifien des Phosphates)، و لمعروف تا بسميت "لوصيپّي" (OCP)، هو شركة مغريبية تاتخرّج و تنتج وتبيع لفوسفاط و لمشتقات ديالو. لوصيپّي هي أول مصدّر ديال لفوسفاط و لحمض لفسفوري و لغبار اللي جاي من لفوسفاط ف لعالم، و هي أكبر شركة ف لمغريب. تأسس لمكتب الشريف د لفوسفاط نهار 7 غشت 1920 من لفرانساويين ملّي كانو مستعمرين لمغريب، و كانو تيدّيو لفوسفاط من خريبݣة للميناء د الدار لبيضا باش يصدّروه للعالم كامل. من بعد، زادت لوصيپّي خدمات ف بلايص خرا ف لبلاد بحال ليوسفية و بنݣرير و آسفي و بوݣراع و الجرف الصفر. ف 2018، حلات لوصيپّي جامعة ف بنݣرير سمّاتها جامعة محمد السادس بوليطيكنيك. المكتب الشريف للفوسفاط يتطلع للاستحواذ على شركات أسمدة أجنبية - رويترز (2010)